Diari Oficial de la Generalitat Valenciana


Sumari del DOGV 2736, del 26-04-1996 (1996/838049)

ACORD de 16 d'abril de 1996, del Govern Valencià, pel qual es classifica en classe tercera el lloc d'oficial major de l'Ajuntament d'Almussafes.
------------------------------------------------------------------------------------------------------------------------------------------------

### Dades del document

Número de DOGV
:   2736

Data del DOGV
:   26-04-1996

Secció del DOGV
:   ALTRES DISPOSICIONS

Número del document
:   1996/838049


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, pel qual es classifica en classe tercera el lloc d'oficial major de l'Ajuntament d'Almussafes.   
El Govern Valencià, en la reunió del dia 16 d'abril de 1996, adoptà l'acord següent:  
L'Ajuntament d'Almussafes ha sol·licitat la classificació en classe tercera del lloc de treball d'oficial major, creat mitjançant acord plenari de 31 d'octubre de 1995.  
L'article 2.g) del Reial Decret 1732, de 29 de juliol, estableix que al lloc d'oficial major li corresponen les funcions de col·laboració immediata al de secretaria i la substitució dels titulars en cas de vacant, absència, malaltia o abstenció legal o reglamentària, i també l'exercici de les respectives funcions reservades que, amb l'autorització prèvia de l'alcaldia o la presidència, els siguen encomanades pels funcionaris titulars.  
L'article 165.1 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, modificat pel Reial Decret Legislatiu 2/1994, de 25 de juny, i l'article 2.g) del Reial Decret 1732/1994, de 29 de juliol, estableixen que la classificació es farà a proposta de l'entitat local interessada.  
La proposta de classificació del lloc de treball realitzada per l'Ajuntament d'Almussafes és de secretaria-intervenció i l'article 2.c) del Reial Decret 1732/1994, de 29 de juliol, estableix que aquests llocs de treball estan reservats a funcionaris que pertanyen a la subescala de secretaria-intervenció, sense perjudici del que preveu la disposició transitòria primera, 2.c) del Reial Decret 1174/1987, de 18 de setembre.  
La competència per a la classificació de llocs de treball reservats a funcionaris d'administració local amb habilitació de caràcter nacional la té atribuïda, segons assenyalen els articles 159 i 165 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, en la redacció que els dóna la Llei 42/1994, de 30 de desembre, i el Reial Decret Legislatiu 2/1994, de 25 de juny, respectivament, i l'article 9 del Reial Decret 1732/1994, de 29 de juliol, l'òrgan competent de la comunitat autònoma respectiva.  
En la Generalitat Valenciana les competències en matèria d'administració local estan atribuïdes a la Direcció General d'Interior, de la Conselleria de Presidència, d'acord amb el que disposa l'article 26 del Decret 44/1996, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria de Presidència.  
Per això i a proposta del conseller de Presidència, el Govern Valencià  
ACORDA  
Classificar en classe tercera el lloc d'oficial major de l'Ajuntament d'Almussafes, creat mitjançant acord plenari de 31 d'octubre de 1995, la provisió del qual està reservada a funcionaris d'administració local amb habilitació de caràcter nacional, subescala secretaria-intervenció, sense perjudici del que preveu la disposició transitòria primera, 2.c) del Reial Decret 1174/1987, de 18 de setembre.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 16 d'abril de 1996.  
El conseller secretari del Govern Valencià,  
JOSÉ JOAQUíN RIPOLL SERRANO